Ανδρέας Γαλανάκης

Ο Ανδρέας Γαλανάκης (1891-1967) ήταν Έλληνας έμπορος που διατέλεσε δήμαρχος Πατρέων κατά τη διάρκεια της Κατοχής.

 Βιογραφία 
Γεννήθηκε την 13η Οκτωβρίου του 1891 στην Πάτρα και αποφοίτησε τον Ιούνιο του 1907 από τη Β΄ τάξη της Εμπορικής Σχολής ΠατρώνΓιάννης Καρακατσιάνης (επιμ.), Νότια Πελοπόννησος. 1935 - 1950, Αλφειός/Σύνδεσμος Φιλολόγων Μεσσηνίας, Αθήνα 2009, σελ. 139.. Ασχολήθηκε με το εμπόριο σιδηρικών και μετάλλων αρχικά σαν υπάλληλος στο κατάστημα του θείου Μεγακλή Φωτόπουλου και έπειτα με δική του επιχείρησηΠελοπόννησος, 1 Μαρτίου 1967, από το μουσείο τύπου Πάτρας. Λόγω της επαγγελματικής του δραστηριότητας αναδείχτηκε σε μέλος του εμπορικού και βιομηχανικού επιμελητηρίου καθώς και του εισαγωγικού συλλόγουΠελοπόννησος, 28 Φεβρουαρίου 1967, από το μουσείο τύπου Πάτρας, ενώ ανέπτυξε πλούσια κοινωνική δράση ως μέλος του διοικητικού συμβουλίου του Σκαγιοπούλειου Ορφανοτροφείου, συμμετέχοντας παράλληλα και σε φιλολογικές εκδηλώσεις που διοργανώνονταν από τα λαϊκά αναγνωστήρια. Κατά τις εκλογές του 1934 εκλέχτηκε δημοτικός σύμβουλος Πατρέων, ενώ στην έναρξη της Κατοχής ήταν μέλος της διοικούσας επιτροπής του δήμου.

Στις 12 Ιουλίου του 1941 διορίστηκε δήμαρχος από τις κατοχικές δυνάμειςΝεολόγος, 12 Ιουλίου 1941, από το μουσείο τύπου Πατρών, αντικαθιστώντας τον Βασίλειο Ρούφο που παύθηκε από τα καθήκοντά του διότι αρνήθηκε να δώσει όρκο υποταγής στον βασιλιά της Ιταλίας. Ο Γαλανάκης παρέμεινε στον δημαρχιακό θώκο μέχρι τις 30 Σεπτεμβρίου του ίδιου χρόνου οπότε και φαίνεται να παραιτήθηκε υπό την πίεση της κοινωνικής απαξίωσης προς το πρόσωπό τουΚαρακατσιάνης (επιμ.), 2009, σελ. 151 - 152.. Κατά τη διάρκεια της θητείας του έθεσε ως προτεραιότητα τη σωστή διαχείριση των οικονομικών του δήμου. Αντικαταστάτης του ήταν ο Ιωάννης ΒλάχοςΝεολόγος, 2 Οκτωβρίου 1941, από το μουσείο τύπου Πατρών. 

Απεβίωσε στις 27 Φεβρουαρίου 1967. Ήταν παντρεμένος με τη Ναυσικά Μπεκατώρου και είχε πέντε παιδιάΝεολόγος, 28 Φεβρουαρίου 1967, από το μουσείο τύπου Πάτρας.

Παραπομπές

 Βιβλιογραφία 
 Γιάννης Καρακατσιάνης (επιμ.), Νότια Πελοπόννησος. 1935 - 1950, Αλφειός/Σύνδεσμος Φιλολόγων Μεσσηνίας, Αθήνα 2009.
 Πέτρος Ψωμάς, Δήμαρχοι Πατρέων 1836-2006, Εκδόσεις «Το Δόντι», Πάτρα 2007 ISBN 978-960-88046-2-3

Κατηγορία:Δήμαρχοι Πατρών